Elektronicky

Všetkým záujemcom

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Váš list číslo/zo dňa Naše číslo Vybavuje/linka Banská Bystrica

Kapustová 048/43 25572 16.10.2018

Vec

Žiadosť o vysvetlenie k zákazke -
**„Rekonštrukcie ciest III. triedy BBSK - Cesta III/2655 Lučenec-Boľkovce, intravilán, III/2480 Janova Lehota, III/2482 Janova Lehota - vybraté úseky - odpoveď**

Na základe doručených žiadostí o vysvetlenie zo dňa 15.10.2018 a 16.10.2018, dávame nasledovnú odpoveď:

Otázka č. 1:
V zmysle poskytnutých súťažných podkladov majú byť pri pokládke asfaltových zmesí všetky spoje opatrené asfaltovou zálievkou. Súčasne je v súťažných podkladoch uvedené, že k termínu odovzdania staveniska sa objednávateľ zaväzuje poskytnúť zhotoviteľovi rozhodnutia príslušného orgánu o povolení čiastočnej uzávierky cesty.
Predpokladá uchádzač správne, že jednotlivé úseky stavby sa budú realizovať po polovičných profiloch s presmerovaním dopravy do jedného jazdného pruhu a výmera asfaltových zálievok bude súčtom dĺžky úsekov (zapílenie a zaliatie stredovej spojky) a výmery zapílenia asfaltu uvedenej vo výkazoch výmer (zaliatie spojky na začiatku a na konci úsekov) ?  Môže verejný obstarávateľ výmeru asfaltových zálievok doplniť do výkazov výmer?

Odpoveď č. 1:
Úseky stavby sa budú realizovať po polovičných profiloch s presmerovaním dopravy do jedného jazdného pruhu.

Výmera asfaltových zálievok bude súčtom dĺžky úsekov (zapílenie a zaliatie stredovej spojky) a výmery zapílenia asfaltu uvedenej vo Výkazoch výmer (zaliatie spojky na začiatku a na konci úsekov).

Na základe toho verejný obstarávateľ doplnil výmeru asfaltových zálievok do výkazov výmer v súčte.

Otázka č.2 :
Môže verejný obstarávateľ bližšie špecifikovať položku „Zrezanie krajníc s odvozom do 15 km“, o aký druh prác sa jedná, materiál a parametre dotknutej krajnice ?
Môže verejný obstarávateľ bližšie špecifikovať položku „Výšková úprava krytu ventilu inž. sietí“, o aký kryt sa jedná ?

Odpoveď č. 2:

K zrezaniu krajníc: materiál zemina prerastená trávou so zvyškami kamennej drvy z posypu, priemerná výška 50mm, priemerná šírka 600mm.

K výškovej úprave krytov – poklopov ventilov a šupátok inžinierskych sietí : ide o poklop ventilov a šupátok vo vozovke (v tomto prípade liatinové) o rozmere cca 200\*200mm, ktoré je nutné pred pokládkou obrusnej vrstvy uvoľniť a osadiť (zdvihnúť) tesne pod (o 3 až 5 mm) budúcu niveletu vozovky.

Otázka č.3

V Prílohe súťažných podkladov – zmluva o dielo – je v článku II, bod č.1 popísané akým spôsobom, na základe čoho a na čie nebezpečenstvo realizuje Zhotoviteľ dielo definované v texte zmluvy. Okrem iného má zhotoviteľ podľa znenia daného bodu za povinnosť realizovať dielo i na základe pokynov objednávateľa. Máme za to že táto daná požiadavka, t.j. realizovať dielo na základe pokynov objednávateľa je v priamom rozpore s ostatným znením bodu, keďže objednávateľ zaviazal zhotoviteľa realizovať dielo, citujeme : „....najmä v rozsahu prác a dodávok materiálov, technologickým postupom a spôsobom špecifikovaným vo výkazoch výmer tvoriacich Prílohu č. 1 k Zmluve, na svoje náklady, na svoje nebezpečenstvo“.
Môže obstarávateľ vo vzťahu k vyššie uvedenému prehodnotiť ponechanie textu „a podľa pokynov objednávateľa“ a tento zo znenia článku II., bod č.1 vypustiť ?

Odpoveď č. 3:
Verejný obstarávateľ prehodnotil ponechanie textu v návrhu Zmluvy o dielo a oznamuje záujemcom, že text zostáva v pôvodnom znení.

S pozdravom

Ľubica Kapustová
kontaktná osoba verejného obstarávateľa